Hans-Jürgen von Arnim

Hans-Jürgen von Arnim (; 4 April 1889 – 1 September 1962) adalah seorang panglima perang Wehrmacht  Jerman Nazi semasa Perang Dunia II yang memerintah beberapa ketumbukan. Beliau adalah penerima pingat Knight Cross of the Iron Cross.

Perang Dunia II
Von Arnim menyertai Tentera Darat Imperial pada tahun 1907 dan mengambil bahagian dalam Perang Dunia I. Selepas perang, beliau kekal dalam Reichswehr dan kemudian Wehrmacht. Arnim memerintah Divisyen Ke-52 Infantri dalam pencerobohan Poland dan pertempuran Perancis. Pada Oktober 1940, Arnim diberi memerintah Divisyen Ke-17 Panzer.

Von Arnim mengambil bahagian dalam Operasi Barbarossa, iaitu pencerobohan Soviet Union dan pada 1 Oktober 1941, beliau mengambil alih pemerintahan Kor XXXIX Panzer sehingga November 1942.

Pada 20 Februari 1943 beliau dilantik sebagai Panglima Tentera Darat Ke-5 Panzer dibawah Erwin Rommel di Afrika Utara yang kemudian beliau gantikan sebagai Panglima Kumpulan Tentera Darat Afrika pada 10 Mac 1943.   Beliau menyerahkalah kepada tentera British pada 12 Mei 1943 akibat dari kejayaan Operasi Vulcan and Strike pihak Bersekutu.I Was There! - How Von Arnim Surrendered at Last, The War Illustrated, June 11, 1943.

Von Arnim telah dipenjarakan bersama dengan 24 jeneral Jerman yang lain di Kem Clinton, Mississippi, dan telah dibebaskan pada 1 Julai 1947. 

Beliau meninggal dunia pada tahun 1962 di Bad Wildungen, Jerman.


 Tarikh kenaikkan pangkat 
 Fahnenjunker-Gefreiter - 25 Mei 1908
 Fahnenjunker-Unteroffizier - 18 Julai 1908
 Fähnrich 19 November 1908
 Leutnant - 19 Ogos 1909
 Oberleutnant - 27 Januari 1915
 Hauptmann - 27 Januari 1917
 Major - 1 April 1928
 Oberstleutnant - 1 April 1932
 Oberst - 1 Julai 1934
 Generalmajor - 1 Januari 1938
 Generalleutnant - 1 Disember 1939
 General der Panzertruppe - 17 Disember 1941
 Generaloberst - 4 Disember 1942

Anugerah kebesaran
 Iron Cross (1914) Kelas 2 (16 September 1914) & Kelas 1 (2 November 1914)
 Knight Cross Darjah Kerabat Diraja Hohenzollern berserta Pedang (7 September 1918)
 Lencana Cedera in White (6 Ogos 1918)
 Pingat Kehormatan (15 November 1934)
 Pingat Khidmat Lama Angkatan Tentera Kelas 1 (2 Oktober 1936)
 Knight Cross of the Iron Cross pada 4 September 1941 selaku Panglima Divisyen Ke-17 Panzer

Rujukan

Petikan

Bibliografi





Category:Kelahiran 1889
Category:Kematian 1962
Category:Orang Jerman
Category:Jeneral Tentera Jerman
Category:Perang Dunia Kedua